《宿郴阳旧署与袁稚圭昆玉话旧》
明代·邓云霄

迁客西征路八千，重过旧署更潸然。伤心狂事挥双涕，屈指流光已十年。

拙宦风尘催马齿，故人星斗暗龙泉。虚堂对酒怜同病，感慨高歌宝剑篇。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。